BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 24.1.2007 
COM(2006) 820 окончателен  
2007/0013 (COD)   
Предложение  за 
ДИРЕКТИВА  НА ЕВРОПЕЙСКИЯ  ПАРЛАМЕНТ  И СЪВЕТА  
относно  летищните  такси  
(представена  от Комисията ) 
  
{SEC(2006) 1688} {SEC(2006) 1689} 
 
BG 2   BG ОБЯСНИТЕЛЕН  МЕМОРАНДУМ  
1) КОНТЕКСТ  НА ПРЕДЛОЖЕНИЕТО  
• Общ  контекст  
В момента  ценообразуването  на летищната  инфраструктура  се регулира  на национално  
ниво  чрез системи , които  не винаги  са добре  оправдани , и предоставената  за тях 
информация  е незадоволителна . Преди  определяне  на таксите  или преди  промяна  в 
системата  за таксуване  не се извършва  систематично  допитване  до потребителите  във 
всички  летища  на ЕС . Потребителите  на летищни  услуги  не винаги  са уведомени  за 
бъдещи  инвестиции  в летищата  и за необходимостта  от това. 
Въздушните  превозвачи  в ЕС работят  в едно  силно  циклично  икономическо  обкръжение  
с растяща  международна  конкуренция  и се сблъскват  с външни  трудности  като 
международни  здравни  кризи , променливи  цени  на петрола  и проблеми  със сигурността . 
Цялата  авиационна  верига  за доставки  трябва  да стане  възможно  най-
конкурентоспособна  с цел да гарантира  устойчивата  конкурентоспособност  на цялата  
икономика  на ЕС. Летищните  такси  са важно  звено  от веригата  за доставки , тъй като те 
представляват  между  4% и 8% от основните  оперативни  разходи  на въздушните  
превозвачи  в ЕС1. 
Повечето  летища  в ЕС все още са публична  собственост  и по тази причина  
обществените  власти  имат  интерес  да увеличават  максимално  печалбите  от летищните  
операции . Броят  на частните  летища  в ЕС нараства  и акционерите  също  имат  интерес  от 
максимално  увеличаване  на възвръщаемостта  и биха  могли  да окажат  натиск  за това 
пред  обществените  власти . Властите  имат  интерес  да спомогнат  за увеличаването  на 
таксите  в летища , които  са в подготвителен  етап на приватизация , така че да придобият  
оптимални  приходи  от продажбата  на летището  на частни  инвеститори . 
Става  въпрос  за установените  от ИКАО  „Политики  относно  таксите  за летища  и 
навигационни  услуги “2. Препоръките  в това издание  признават  необходимостта  от това 
икономическото  регулиране  на летищата  да включи  елементи  като недискриминация  
при прилагане  на таксите , осигуряване  на прозрачност  и консултация  и установяване  и 
ревизиране  на стандарти  за качество3. Настоящото  предложение  взима  под внимание  
това ръководство  на политиката . 
 
• Действащи  разпоредби  в областта , за която  се отнася  предложението  
Не съществуват  действащи  разпоредби  в областта , за която  се отнася  предложението . 
• Съгласуваност  с политиката  за гражданска  авиация  и с други  цели  на Съюза  
                                                 
1 Източник : Асоциация  на европейските  авиокомпании . Процент , който  се влияе  от други  
оперативни  разходи  като цената  на реактивното  гориво . Нискоразходните  въздушни  превозвачи  
твърдят , че летищните  такси  представляват  по-висок  процент  от общите  им разходи . 
2 Политики  на ИКАО  относно  таксите  за летища  и навигационни  услуги , седмо  издание , 2004 г. 
3 Политики  на ИКАО  относно  таксите  за летища  и навигационни  услуги , седмо  издание , 2004 г., 
точка  15. 
 
BG 3   BG Третият  пакет , приет  от Съвета  през 1992 г., представлява  последният  стадий  на 
либерализация  на достъпа  до пазара  на въздушния  транспорт . Последващите  
инициативи  имаха  за цел да регулират  и либерализират  спомагателните  дейности  като 
доставка  на наземни  услуги , разпределяне  на слотове  и използване  на компютъризирани  
системи  за резервация . Общността  прие  също  така законодателство  в областта  на 
авиационната  безопасност  и сигурност  и се насочи  към проблема  с управлението  на 
въздушния  трафик  с помощта  на законодателни  мерки , като създаде  „Единното  небе “.  
Настоящото  предложение  е част от една  по-широка  инициатива , която  се фокусира  
върху  летищата  и цели  да насърчава  ефективните  летищни  операции  и оптимално  
използване  на ограничения  капацитет .  
Настоящата  инициатива  е в съгласие  с главната  цел от програмата  от Лисабон  за ЕС – да 
продължи  да има конкурентоспособна  икономика , насочена  към динамичните  отрасли . 
2) КОНСУЛТАЦИЯ  СЪС  ЗАИНТЕРЕСОВАНИ  СТРАНИ  И ОЦЕНКА  НА ВЪЗДЕЙСТВИЕТО  
• Консултация  със заинтересовани  страни  
Методи  за консултация , основни  целеви  сектори  и общ профил  на далите  отговор  лица  
По време  на изслушване , проведено  на 7 април  2006 г., Комисията  се консултира  със 
всички  заинтересовани  страни  в сектора  на въздушния  транспорт  относно  
разнообразните  възможности  за създаване  на общностно  законодателство  за летищните  
такси . 
Започнати  бяха  и двустранни  контакти  с някои  заинтересовани  лица  с цел по-нататъшен  
обмен  на гледища . 
Резюме  на отговорите  и на това  как са взети  под внимание  
Въздушните  превозвачи  и летищата  са съгласни  по отношение  на необходимостта  от 
регулиране  на летищните  такси  на ниво  ЕС, но имат  различни  гледища  относно  как това 
да бъде  на правено . Въздушните  превозвачи  поддържат  мнението , че законодателство  е 
необходимо , за да се гарантира  независимост  на националното  регулиране , че 
летищните  такси  трябва  да са в съответствие  с принципите  на ИКАО  и да осигуряват  
ефективност  на разходите  и че са нужни  системни  консултации . Нискотарифните  
превозвачи  и летища  виждат  по-малка  необходимост  от общностно  законодателство , 
тъй като растящата  конкуренция  на второстепенните  летища  има понижаващ  ефект  
върху  нивото  на летищните  такси . 
Настоящата  инициатива  има за цел да постигне  равновесие  между  двете  основни  
позиции , описани  по-горе. 
 
BG 4   BG • Събиране  и използване  на експертни  мнения  
Съответни  научни /експертни  области  
Проведено  бе изследване  за осигуряване  на количествен  и качествен  анализ  на 
въздействието  от тази инициатива , така че да се направи  оценка  на избрания  подход . 
Изследването  бе осъществено  от Ecorys. 
Използвана  методология  
Консултантът  осъществи  качествен  анализ  на въздействията  от предложените  варианти . 
Основни  консултирани  организации /експерти  
Консултирани  бяха  всички  главни  заинтересовани  организации , както  и отделни  
въздушни  превозвачи  и летища  в осемнадесет  държави -членки . Консултирани  бяха  
също  и транспортните  потребители  чрез техните  асоциации . 
Резюме  на получените  и използвани  съвети  
Не се съобщава  за съществуване  на потенциални  сериозни  рискове  с необратими  
последици . 
Основните  заключения  са, че от четирите  разгледани  варианти  на политика , определени  
като основа  за изследването , осъществяването  на обща  рамка , съдържаща  общи  
принципи  (т.е. вариант  3), съдържа  най-добър  потенциал  за успех  и за постигане  на 
положителна  промяна  в начина  на определяне  на летищните  такси  и в отношенията  
между  летищата  и въздушните  превозвачи . 
Средства  за осигуряване  на обществен  достъп  до експертните  съвети  
Изпълнителното  резюме  на изследването  на Ecorys е публикувано  на уебсайта  на ГД 
„Енергетика  и транспорт “4. 
 
• Оценка  на въздействието  
Комисията  направи  оценка  на въздействието5. 
Разгледаните  варианти  на политика  са посочени  по-долу . Първият  вариант , „липса  на 
действие  от страна  на ЕС“, е използван  като модел  за сравнение  с останалите  сценарии  
на политика . 
Вторият  вариант  съдържа  сценарий , в който  операторите  от авиационния  сектор  
разработват  и приемат  доброволни  обширни  саморегулиращи  мерки  на ниво  ЕС, за да 
се справят  с проблемите  и на двете  страни , т.е. въздушни  превозвачи  и летища , 
дължащи  се на липсата  на съгласие  и общо  разбирателство  между  страните  относно  
                                                 
4 http://ec.europa.eu/tran sport/air_portal/index_en.htm 
5 SEC(2006) 1688. 
 
BG 5   BG начина  на разрешаване  на основните  спорни  въпроси . 
Третият  вариант  е акт на Общността  за установяване  на обща  рамка , налагаща  
определянето  на летищните  такси  на национално  ниво  да става  по начин , който  да 
спазва  определени  общи  принципи , които  летищните  оператори  ще трябва  да спазват . 
В последния  вариант  става  въпрос  за въвеждане  на нормативна  рамка  в ЕС, която  да 
налага  летищните  такси  да бъдат  определяни  и събирани  на базата  на една  регулаторна  
система , която  ще се прилага  в ЕС по един  и същ начин , като установява  единен  метод  
на изчисляване . 
 
3) ПРАВНИ  ЕЛЕМЕНТИ  НА ПРЕДЛОЖЕНИЕТО  
• Обобщение  на предложеното  действие  
Предложението  определя  няколко  основни  принципа , които  трябва  да се спазват  от 
летищните  оператори  при определяне  на летищните  такси . 
Недискриминация : 
Системите  за таксуване  не бива  да правят  дискриминация  между  превозвачи  и пътници . 
Освен  това разликата  в третирането  трябва  да се свързва  с реалната  стойност  на 
предоставените  съоръжения  и услуги . 
Консултации  и средства : 
Управителният  орган  на летището  и въздушните  превозвачи , обслужващи  летището , 
или тяхна  представителна  организация  трябва  да започнат  диалог  за системата  на 
таксуване , приложима  на дадено  летище , не само  когато  тази система  е изменена , но 
също  и при определяне  на нивото  на съответните  такси . Целта  на това изискване  е двете  
страни  редовно  да обменят  гледни  точки  относно  нивото  на таксите , както  и относно  
всички  фактори  и регулаторни  изисквания , които  имат  влияние  върху  определянето  им. 
Прозрачност : 
Предложената  директива  не съдържа  разпоредби  относно  методите  на изчисляване  на 
таксите , които  трябва  да се прилагат  във всяка  държава -членка . Комисията  осъзнава  
голямото  разнообразие  от съществуващи  нормативни  уредби  за летищата  в различни  
държави -членки , но операторът  трябва  да предостави  приемливо  количество  
информация  на въздушните  превозвачи , за да се осъществи  разумен  процес  на 
консултации  между  летищата  и въздушните  превозвачи . За тази цел директивата  
определя  какви  данни  трябва  редовно  да бъдат  предоставяни  от управленския  орган  на 
летището .  
Въздушните  превозвачи  трябва  в замяна  да дават  информация  относно  своите  
предвиждания  за трафика , въздушния  парк , който  възнамеряват  да използват , и своите  
настоящи  и бъдещи  конкретни  изисквания  към летището , така че управляващият  орган  
на летището  да може  да употреби  своя капитал  и да използва  капацитета  си по най-
добър  начин . 
 
BG 6   BG Стандарти  за качество : 
По-ниско  от стандартите  качество  на авиационните  операции  и на летищното  
обслужване  затруднява  ефективността  на летищната  система , особено  при операции  на 
излитане  и трансфер . Закъсненията  при излитане  и последващата  вероятност  за загуба  
на слотове , особено  в натоварените  часове  на летището , са сравнително  сериозни  
последици . Затова  и двете  страни  имат  интерес  от постигане  на съгласие , което  да 
запази  качеството  на обслужването  на летищата . Всяка  от страните  трябва  да има 
възможност  да потърси  намесата  на независим  регулаторен  орган , ако не е постигнато  
споразумение . 
Диференциация  на таксите : 
Таксите  се определят  на базата  на установени  критерии . Различно  е при пътническата  
такса , която  е свързана  с използването  на терминала . На летището  терминалите  може  да 
се различават  един  от друг  и следователно  нивото  и качеството  на обслужване  в 
различните  предлагани  терминали  може  да не бъдат  еднакви : разликата  в качеството , 
възрастта  и степента  на амортизация  на самия  терминал  също  може  да бъде  повод  за 
различие  в нивата  на пътническата  такса , дължима  от потребителите  на дадено  летище . 
Необходимо  е да се гарантира , че по принцип  всички  въздушни  превозвачи , които  
желаят  да имат  достъп  до терминала  или услугите  при по-ниски  цени  и качество , ще 
получат  такъв  достъп  на недискриминационна  основа .  
Такси  за сигурност : 
Защитата  на въздушните  пътници  и товари  от неправомерни  актове  на посегателство  
срещу  въздушния  транспорт  е засилена  от Регламент  (ЕО) № 2320/20026 относно  
създаване  на общи  правила  за сигурността  на гражданското  въздухоплаване  и поредица  
от нормативни  актове , които  установяват  по-конкретни  мерки  за изпълнение  на общи  
основни  стандарти . Финансирането  на мерките  за сигурност  не е засегнато  в тези 
нормативни  актове .  
В момента  се използват  четири  основни  механизма  на финансиране  на дейностите  за 
авиационна  сигурност  в Европа : финансиране  чрез (1) такси  за авиационна  сигурност , 
(2) допълнителни  такси  или вноски  за сигурността , (3) летищни  такси  за сигурност  и в 
по-малка  степен  (4) държавни  помощи  и субсидии . Тъй като някои  летища  на ЕС 
налагат  такси  за услуги  за сигурността , този въпрос  следва  да бъде  включен  в обсега  на 
директивата , особено  поради  факта , че значителните  разлики  между  отделните  летища  в 
начина , по който  разходите  за сигурност  се прехвърлят  или не върху  потребителите  на 
летищата , може  да окаже  негативно  въздействие  върху  конкуренцията . 
Регулаторен  орган : 
Проектодирективата , съдържаща  принципи , които  трябва  да бъдат  спазвани  от 
основните  партньори  в сектора  въздушния  транспорт , т.е. летищата  и въздушните  
превозвачи , имащи  разнопосочни  интереси , трябва  да бъде  точно  прилагана  и спазвана  
на ниво  държави -членки . Създаването  на орган  във всяка  държава -членка , който  да е 
                                                 
6 ОВ L 355, 30.12.2002 г. 
 
BG 7   BG отговорен  за осигуряването  на точното  прилагане  на директивата , би било  добра  
гаранция  за спазването  на нейните  разпоредби . 
• Правно  основание  
Проектодирективата  се основава  на член  80, параграф  2 от Договора  за създаване  на 
Европейската  общност . 
• Принцип  на субсидиарност  
Прилага  се принципът  на субсидиарност , тъй като предложението  не спада  към 
изключителната  компетентност  на Общността . 
Целите  на предложението  не могат  да бъдат  постигнати  в достатъчна  степен  от 
държавите -членки  по следната (ите) причина (и): 
Целите  на предложението  не могат  да бъдат  постигнати  в достатъчна  степен  от всяка  
отделна  държава -членка , тъй като системите  за летищните  такси  и определянето  на 
летищните  такси  в отделните  летища  не се регулират  по еднакъв  начин  на територията  
на ЕС. В държавите -членки  все още съществуват  различаващи  се системи  за таксуване . 
Това  положение  пречи  на съществуването  на равнопоставеност  за летищата  и 
въздушните  превозвачи . 
Действия  на нивото  на Общността  ще постигнат  в по-добра  степен  целите  на 
предложението  поради  следните  причини : 
Прилагането  в целия  ЕС на общ набор  от основни  правила  по отношение  на летищните  
такси  ще осигури  равнопоставеност  между  партньорите  в авиацията  при определяне  на 
параметри  за използването  на летищната  инфраструктура . 
В държавите -членки  съществуват  различаващи  се системи  за таксуване . Не всички  
системи  съдържат  основни  принципи , които  се прилагат  еднакво  при определяне  на 
летищните  такси  и метода  за изчисляването  им. Предложената  директива  ще постигне  
прилагане  на такива  принципи . 
Предложението  се ограничава  до определяне  на минимални  правила , които  трябва  да се 
спазват  от държавите -членки  и/или от летищните  оператори  при определяне  равнището  
на таксите . Предложената  директива  не налага  определена  система  за таксуване . 
Държавите -членки  разполагат  със свободата  да определят  такава  система . 
Така  предложението  спазва  принципа  на субсидиарност . 
• Принцип  на пропорционалност  
Предложението  е в съответствие  с принципа  на пропорционалност  поради  следните  
причини . 
Предложената  директива  предоставя  възможност  за определяне  на основна  рамка  за 
летищните  такси  на национално  равнище  и запазва  свободата  на летищата  да определят  
свои  такси . Директивата  гарантира , че потребителите  на летищата  ще получат  по-
 
BG 8   BG голяма  яснота  за това как се използват  таксите . 
Административният  товар  за държавите -членки  и регионалните  власти , включени  в 
процеса  на определяне  на регулаторна  рамка , ще бъде  намален  до задължението  да 
адаптират  законодателството  си към директивата , ако то не съответства  на основните  
принципи , определени  в нея. 
• Избор  на инструменти  
Предложени  инструменти : директива . 
Други  средства  не са подходящи  поради  следната /ите причина /и. 
Директивата  е най-подходящото  средство  за регулиране  на летищните  такси , тъй като тя 
определя  ясни  основни  принципи  за летищните  такси , които  трябва  да се спазват  от 
летищните  оператори  при прилагане  и събиране  на таксите . Транспонирането  на 
директивата  в националното  право  на всяка  държава -членка  ще позволи  на страната  да 
вземе  предвид  специфичното  положение  на летищата  при определяне  на 
законодателството , винаги  при условие  че разпоредбите  на директивата  се прилагат  
изцяло . 
4) ОТРАЖЕНИЕ  ВЪРХУ  БЮДЖЕТА  
Предложението  няма  отражение  върху  бюджета  на Общността . 
5) ДОПЪЛНИТЕЛНА  ИНФОРМАЦИЯ  
• Таблица  на съответствие  
От държавите -членки  се изисква  да съобщят  на Комисията  за текста  на националните  
разпоредби , с които  се транспонира  директивата , както  и таблица  на съответствие  
между  тези разпоредби  и директивата . 
• Европейско  икономическо  пространство  
Предложеният  акт се отнася  за въпрос  от значение  за ЕИП  и затова  следва  да обхваща  и 
ЕИП . 
 
BG 9   BG 2007/0013 (COD) 
Предложение  за 
ДИРЕКТИВА  НА ЕВРОПЕЙСКИЯ  ПАРЛАМЕНТ  И СЪВЕТА  
относно  летищните  такси  
 
(текст  от значение  за ЕИП )  
ЕВРОПЕЙСКИЯТ  ПАРЛАМЕНТ  И СЪВЕТЪТ  НА ЕВРОП EЙСКИЯ  СЪЮЗ , 
като взеха  предвид  Договора  за създаване  на Европейската  общност , и по-специално  
член  80, параграф  2 от него , 
като взеха  предвид  предложението  на Комисията7, 
като взеха  предвид  становището  на Икономическия  и социален  комитет8, 
като взеха  предвид  становището  на Комитета  на регионите9, 
в съответствие  с процедурата , предвидена  в член  251 от Договора10, 
като имат  предвид , че: 
(1) Главната  задача  и търговска  дейност  на летищата  е да осигуряват  обслужването  
на самолетите  от кацане  до излитане , както  и на пътниците  и товарите , така че 
въздушните  превозвачи  да могат  да предоставят  своите  транспортни  услуги . За 
тази цел летищата  предоставят  редица  съоръжения  и услуги , свързани  с работата  
на самолетите  и обслужването  на пътниците  и товарите , разходите  за които  
обикновено  се възстановяват  чрез летищните  такси . 
(2) Необходимо  е да се установи  обща  рамка  за регулиране  на основните  
характеристики  на летищните  такси  и начина  на тяхното  определяне , тъй като 
при липса  на такава  рамка  е възможно  да не бъдат  спазвани  основните  
изисквания  в отношенията  между  управляващите  органи  на летищата  и 
летищните  потребители . 
(3) Тази  директива  следва  да се прилага  за летищата , разположени  на територията  
на Общността , които  са с размер  над минималния , тъй като управлението  и 
финансирането  на малки  летища  не налагат  прилагането  на общностна  рамка . 
                                                 
7 ОВ-C, стр. 
8 ОВ-C, стр. 
9 ОВ-C, стр. 
10 ОВ-C, стр. 
 
BG 10   BG (4) Събирането  на такси  за осигуряване  на авионавигационни  и наземни  услуги  вече 
е уредено  съответно  с Регламент  (ЕО) 1794/2006 на Комисията  от 6 декември  
2006 г. и Директива  96/67/ЕО на Съвета  от 15 октомври  1996 г. 
(5) Летищните  такси  трябва  да бъдат  недискриминационни . Трябва  да се въведе  
задължителна  процедура  за редовни  консултации  между  управляващите  органи  
на летищата  и потребителите  с възможност  за двете  страни  да прибягват  до 
независим  регулаторен  орган , в случай  че летищните  потребители  оспорят  някое  
решение  за летищните  такси  или за промяна  на системата  за таксуване . 
(6) Във всяка  държава -членка  трябва  да се създаде  независим  регулаторен  орган , 
който  да гарантира  безпристрастност  на решенията  и подходящо  и ефективно  
прилагане  на директивата . Органът  следва  да притежава  всички  необходими  
ресурси , като персонал , познания  и финансови  средства , за изпълнение  на 
своите  задачи . 
(7) Изключително  важно  е летищните  потребители  редовно  да получават  
информация  от управляващия  орган  на летищата  относно  начина  и базата , на 
която  се изчисляват  таксите . Подобна  прозрачност  ще даде  яснота  на 
въздушните  превозвачи  по отношение  на разходите  на летището  и 
възвръщаемостта  на инвестициите  в летища . За да позволят  на управляващия  
орган  на летището  правилно  да оцени  изискванията  по отношение  на своите  
бъдещи  инвестиции , летищните  потребители  ще трябва  редовно  да съобщават  
своите  работни  предвиждания , планове  за развитие  и конкретните  изисквания  и 
желания  към управляващия  орган . 
(8) Летищата  ще трябва  да уведомяват  потребителите  за важни  инфраструктурни  
проекти , тъй като те имат  значително  влияние  върху  нивото  на летищните  такси . 
Предоставянето  на тази информация  ще е необходимо  за осъществяване  на 
надзор  над разходите  за инфраструктура  и с оглед  предоставянето  на подходящи  
и рентабилни  съоръжения  на съответното  летище . 
(9) Поради  появата  на въздушни  превозвачи , предоставящи  въздушни  услуги  на 
ниски  цени , обслужваните  от тези превозвачи  летища  трябва  да са в състояние  
да прилагат  такси , отговарящи  на инфраструктурата  и/или нивото  на 
обслужване , тъй като превозвачите  имат  основание  да изискват  от летището  
обслужване , което  да съответства  на съотношението  между  цената  и качеството . 
Достъпът  до такова  понижено  ниво  на инфраструктура  и обслужване  трябва  да 
бъде  открит  за всички  превозвачи , които  желаят  да се възползват , на 
недискриминационна  основа . В случай  че търсенето  превиши  предлагането , 
достъпът  трябва  да се предоставя  по обективни  и недискриминационни  
критерии , които  управляващите  органи  на летището  следва  да разработят . 
(10) Тъй като методите  за определяне  и събиране  на дължимите  суми  за покриване  на 
разходите  по сигурността  се различават  в отделните  страни  от Общността , е 
необходимо  да се хармонизира  основата  на таксите  за сигурност  в летищата  на 
Общността , където  разходите  за сигурност  се прибавят  към летищните  такси . В 
тези летища  таксата  трябва  да се свързва  с разходите  за осигуряване  на 
сигурност , вземайки  предвид  всяко  публично  финансиране  на разходите  за 
сигурност . 
 
BG 11   BG (11) Летищните  потребители  в замяна  на таксите , които  плащат , трябва  имат  право  
на минимално  ниво  на обслужване . За да се гарантира  това, нивото  на 
обслужване  трябва  да бъде  предмет  на споразумение  между  управляващия  орган  
на летището  и асоциацията (иите ), представляваща (и) летищните  потребители , 
което  да се сключва  на редовни  интервали  от време . 
(12) Директивата  не засяга  прилагането  на разпоредбите  на Договора , и по-
специално  членове  81 до 89 от него . 
(13) Тъй като целите  на предприетите  действия  не могат  да бъдат  постигнати  в 
достатъчна  степен  от държавите -членки  поради  това, че системите  за летищните  
такси  не могат  да бъдат  установени  по еднакъв  начин  на национално  ниво  в 
цялата  Общност , и затова  поради  мащаба  и въздействието  на мерките , това би 
било  по-добре  постигнато  на нивото  на Общността , Европейският  съюз  може  да 
предприеме  мерки  в съответствие  с принципа  на субсидиарност , посочен  в член  
5 от Договора . В съответствие  с принципа  на пропорционалност , определен  в 
гореспоменатия  член , настоящата  директива  не излиза  извън  рамките  на 
необходимото  за постигането  на тези цели . 
ПРИЕХА  НАСТОЯЩАТА  ДИРЕКТИВА : 
Член  1 
Предмет  
1. Настоящата  директива  определя  общи  принципи  за налагане  на летищни  такси  
на летищата  в Общността . 
2. Директивата  се прилага  за всички  летища , разположени  на територията , която  е 
обект  на разпоредбите  на Договора , и открити  за търговски  трафик  с годишен  
трафик  над 1 милион  пътници  или 25 000 тона  товари . 
Директивата  не се прилага  за таксите , събирани  за заплащане  на обслужването  
на въздушните  трасета  и терминалите , в съответствие  с Регламент  (ЕО) 
1794/2006 на Комисията  за определяне  на обща  система  за таксуване  за 
въздушното  обслужване11, нито  за таксите , събирани  за заплащане  на 
наземното  обслужване , посочени  в приложението  към Директива  96/67/ЕО на 
Съвета  относно  достъп  до пазара  на наземни  услуги  в летищата  на 
Общността12. 
Тази  директива  не засяга  правото  на всяка  държава -членка  да прилага  
допълнителни  регулаторни  мерки , които  не са несъвместими  с тази директива , 
или други  подходящи  разпоредби  на правото  на Общността , във връзка  с 
управляващите  органи  на летища  на нейната  територия . Това  може  да включва  
по-точно  одобрения  на системи  за таксуване  и/или на равнището  на такси  на 
базата  на конкурентното  право . 
                                                 
11 Регламент  1794/2006 на Комисията  от 6 декември  2006 г. – ОВ L 341, 7.12.2006 г. 
12 Директива  96/67/ЕО на Съвета  от 15 октомври  1996 г. – ОВ L 272, 25.10.1996 г. 
 
BG 12   BG Член  2 
Дефиниции  
По смисъла  на настоящата  директива : 
(a) „летище “ означава  всяко  земно  пространство , специално  пригодено  за 
приземяване , излитане  и маневриране  на летателни  апарати , в това число  
помощните  инсталации , които  може  да се включват  в тези операции  за 
нуждите  на въздушния  трафик  и обслужване , включително  инсталациите , 
необходими  за подпомагане  на търговското  въздушно  обслужване ; 
(b) „управляващ  орган  на летище “ означава  орган , който  в съчетание  или не с 
други  дейности , в зависимост  от случая , има за своя цел по силата  на 
националното  законодателство  или регламентация  администрацията  и 
управлението  на инфраструктурите  на летището , както  и съгласуването  и 
контрола  на дейностите  на различните  оператори , представени  в 
засегнатите  летища ; 
(c) „потребител  на летище “ означава  всяко  физическо  или юридическо  лице , 
отговарящо  за превоза  на пътници , поща  и/или товари  по въздух  от или 
до въпросното  летище ; 
(d) „летищна  такса “ означава  налог , който  се събира  в полза  на 
управляващия  орган  на летището  и се заплаща  от потребителите  на 
летището  и/или от пътниците  с оглед  покриване  на всички  или част от 
разходите  за съоръженията  и услугите , предоставяни  единствено  от 
управляващия  орган  на летището , и които  са свързани  с кацане , излитане , 
осветление  и паркиране  на самолетите , както  и обслужване  на пътници  и 
товари ; 
(e) „такса  за сигурността “ означава  налог , който  е конкретно  предназначен  за 
покриване  на всички  или част от разходите  за мерките  за сигурност , 
имащи  за цел да защитават  гражданската  авиация  от неправомерни  актове  
на посегателство . 
Член  3 
Недискриминация  
Държавите -членки  гарантират , че летищните  такси  не правят  дискриминация  между  
потребителите  на летищата  или пътниците . 
 
BG 13   BG Член  4 
Консултации  и средства  
1. Държавите -членки  гарантират , че на всяко  летище  е създадена  задължителна  и 
редовна  процедура  за консултации  между  управляващия  орган  на летището  и 
потребителите  или техни  представители  във връзка  с работата  на системата  за 
летищните  такси  и равнището  на тези такси . Такива  консултации  се 
организират  поне  веднъж  годишно . 
2. Държавите -членки  гарантират  по възможност , че промените  в системата  за 
летищните  такси  или в равнището  на таксите  се извършват  при съгласие  между  
управляващия  орган  на летището  и летищните  потребители . За тази цел 
управляващият  орган  на летището  представя  предложение  за изменение  на 
системата  за летищните  такси  или на равнището  на таксите  пред  потребителите  
не по-късно  от 4 месеца  преди  измененията  да влязат  в сила , заедно  с 
обосновка  на предложените  промени . По молба  на някой  от потребителите  на 
летището  управляващият  орган  провежда  консултации  с потребителите  на 
летището  по предложените  промени  и взема  предвид  техните  виждания  преди  
окончателното  решение . Управляващият  орган  на летището  публикува  
окончателното  си решение  най-късно  2 месеца  преди  то да влезе  в сила . 
Управляващият  орган  на летището  мотивира  своето  решение  по отношение  на 
вижданията  на потребителите , в случай  че не е било  постигнато  съгласие  по 
предложените  промени  между  управляващият  орган  и потребителите  на 
летището . 
3. Държавите -членки  гарантират , че в случай  на несъгласие  по дадено  решение  за 
летищните  такси  всяка  от страните  може  да потърси  намесата  на независимия  
регулаторен  орган , който  ще разгледа  основанията  за изменението  на 
системата  за летищните  такси  или на равнището  на таксите . 
Член  5 
Прозрачност  
1. Държавите -членки  гарантират , че веднъж  годишно  управляващият  орган  на 
летището  предоставя  на всеки  потребител  на летището  или на представители  
или асоциации  на потребителите  информация  за компонентите , които  служат  
за база при определяне  на равнището  на всички  такси , събирани  от летището . 
Тази  информация  следва  да включва  поне : 
(а) списък  на различните  услуги  и инфраструктура , предоставяни  в замяна  на 
събираните  такси ;  
(б) метод  на изчисление  на таксите ; 
(в) цялата  структура  на разходите  на летището ; 
(г) приходи  и разходи  за всяка  категория  такси , събирани  на летището ; 
 
BG 14   BG (д) общ брой  на персонала , зает в обслужването , за което  се събират  такси ; 
е) прогнози  за състоянието  на летището  по отношение  на таксите , увеличаването  
на трафика  и евентуално  предлагани  инвестиции ; 
ж) реално  използване  на инфраструктурата  и оборудването  на летището  за 
определен  период  от време ;  
з) възвръщаемост  на инвестициите  във връзка  с тяхното  въздействие  върху  
капацитета  на летището  и качеството  на предлаганите  услуги . 
2. Държавите -членки  гарантират , че потребителите  на летището  редовно  
предоставят  информация  на управляващия  орган  относно : 
(а) предвиждания  за трафика ; 
(б) предвиждания  за състава  и планираното  използване  на техния  въздушен  парк ; 
(в) проектите  си за развитие  на въпросното  летище ; 
(г) изисквания  към въпросното  летище . 
3. Информацията , предоставена  основание  на настоящия  член , се счита  за 
поверителна  и се третира  по съответен  начин . 
Член  6 
Нова  инфраструктура  
Държавите -членки  гарантират , че управляващият  орган  на летището  се консултира  с 
потребителите  преди  да финализира  планове  за нови  инфраструктурни  проекти .  
Член  7 
Стандарти  за качество  
1. За да осигурят  нормалното  и ефикасно  функциониране  на дадено  летище , 
държавите -членки  гарантират , че управляващият  орган  на летището  и 
асоциацията /ите, представляваща /и потребителите  пред  летището  започват  
преговори  с цел сключване  на споразумение  за определено  ниво  на обслужване  
с оглед  на качеството  на услугите , които  се предоставят  на летищния /те 
терминал /и, както  и прецизността  и точността  на предоставената  от 
потребителите  информация  по отношение  на техните  планирани  операции , 
посочени  в член  5, параграф  2, за да може  летището  да изпълни  задълженията  
си. Такова  споразумение  се сключва  поне  веднъж  на всеки  две години  и за него  
се съобщава  на независимия  регулаторен  орган  във всяка  държава -членка . 
2. Държавите -членки  гарантират , че в случай  на несъгласие  относно  нивото  на 
обслужване , всяка  от страните  може  да потърси  намесата  на независимия  
регулаторен  орган . 
 
BG 15   BG Член  8 
Диференциация  на таксите  
1. Държавите -членки  предприемат  необходимите  мерки , за да дадат  възможност  
на управляващия  орган  на летището  да предлага  различно  качество  и набор  от 
летищни  услуги , терминали  или части  от терминали  с оглед  предоставянето  на 
персонализирани  услуги  или специализирани  терминали  или части  от 
терминали . Равнището  на летищните  такси  може  да се диференцира  в 
зависимост  от качеството  и обхвата  на тези услуги . 
2. Държавите -членки  гарантират , че всеки  потребител  на летището , който  желае  
да използва  персонализирани  услуги  или специализирани  терминали  или части  
от терминали , ще има достъп  до тях. 
В случай  че повече  потребители  желаят  да имат  достъп  до персонализирани  
услуги  и/или специализирани  терминали  или части  от терминали  отколкото  
позволява  капацитета  на летището , тогава  достъпът  ще бъде  предоставен  на 
базата  на подходящи , обективни , прозрачни  и недискриминационни  критерии .  
Член  9 
Такси  за сигурност  
Таксите  за сигурност  се използват  изключително  за покриване  на разходите  за 
сигурността . Тези  разходи  се определят  с помощта  на принципите  на счетоводството  и 
оценката , всеобщо  приети  във всяка  държава -членка . Все пак държавите -членки  
гарантират , че се обръща  особено  внимание  на: 
– разходите  за финансиране  на съоръжения  и инсталации  за операции  по 
сигурността , включително  амортизациите  тези съоръжения  и инсталации ; 
– разходите  за персонала  и дейностите  по сигурността ; 
– грантове  и субсидии , отпуснати  от публични  органи  за целите  на сигурността . 
Член  10 
Независим  регулаторен  орган  
1. Държавите -членки  определят  или създават  един  независим  орган  с функциите  
на национален  независим  регулаторен  орган  с цел да гарантира  точното  
прилагане  на мерките , предприети  за спазване  на настоящата  директива , и да 
изпълнява  задачите , възложени  му по членове  4 и 7. Този  орган  може  да бъде  
същият  като институцията , натоварена  от дадена  държава -членка  в изпълнение  
на допълнителните  регулаторни  мерки , посочени  в член  1.2, с одобрението  на 
системата  за таксуване  и/или с нивото  на таксите , при условие  че изпълнява  
изискванията  на параграф  2. 
 
BG 16   BG 2. Държавите -членки  гарантират  независимостта  на независимия  регулаторен  
орган  като осигуряват  неговата  правна  обособеност  и функционална  
независимост  от всеки  управляващ  орган  на летище  и въздушен  превозвач . 
Държавите -членки , които  запазват  собствеността  или контрола  над летищата , 
управляващите  органи  или въздушните  превозвачи  осигуряват  ефективно  
структурно  отделяне  на регулаторната  функция  от дейностите , свързани  със 
собствеността  или контрола . Държавите -членки  гарантират , че националният  
регулаторен  орган  упражнява  правомощията  си безпристрастно  и при пълна  
прозрачност . 
3. Държавите -членки  уведомяват  Комисията  за наименованието  и адреса  на 
независимия  регулаторен  орган , възложените  му задачи  и отговорности , а също  
и за мерките , предприети  за осигуряване  на съответствие  с параграф  2. 
4. Ако даден  управляващ  орган  на летище  или потребител  има оплакване  във 
връзка  с въпрос , който  е в обхвата  на настоящата  директива , той може  да 
отправи  оплакването  си към независимия  регулаторен  орган , който , действайки  
като орган  за разрешаване  на спорове , ще издаде  решение  в срок  от два месеца  
след  получаване  на оплакването . Независимият  регулаторен  орган  има правото  
да изисква  от страните  информацията , необходима  му за решението . 
Решенията  на регулаторния  орган  имат  задължителен  характер . 
5. Независимият  регулаторен  орган  публикува  годишен  доклад  за своята  дейност . 
Член  11 
Отчет  и ревизия  
1. Комисията  представя  отчет  пред  Европейския  парламент  и Съвета  относно  
действието  на настоящата  директива  най-късно  до 4 години  след  влизането   в 
сила , както  и подходящо  предложение , ако се налага . 
2. Държавите -членки  и Комисията  си сътрудничат  в прилагането  на настоящата  
директива , особено  по отношение  на събирането  на информация  за отчета , 
предвиден  в параграф  1. 
 
BG 17   BG Член  12 
Прилагане  
1. Държавите -членки  въвеждат  в сила  законови , подзаконови  и административни  
разпоредби , необходими , за да се съобразят  с настоящата  директива  в срок  от 
18 месеца  от датата  на публикуването  в Официален  вестник  на Европейските  
общности . Те незабавно  информират  Комисията  за това. 
Когато  държавите -членки  приемат  тези разпоредби , в тях се съдържа  
позоваване  на настоящата  директива  или то се извършва  при официалното  им 
публикуване . 
2. Държавите -членки  съобщават  на Комисията  текста  на основните  разпоредби  от 
националното  си законодателство , които  те приемат  в областта , уредена  с 
настоящата  директива . 
Член  13 
Влизане  в сила  
Настоящата  директива  влиза  в сила  в деня  след  нейното  публикуване  в Официален  
вестник  на Европейските  общности . 
Адресати  на настоящата  директива  са държавите -членки . 
Съставено  в Брюксел  
За Европейския  парламент : За Съвета : 
Председател  Председател